Ismar Mujezinović - Wikipedia, slobodna enciklopedija

# Ismar Mujezinović

### Sa Wikipedije, slobodne enciklopedije

Ismar Mujezinović, rođen 17. aprila 1942. u Osijeku je slikar, scenograf i kostimograf. Živi i radi u Sarajevu, BiH; Lovrečici, Hrvatska i Ljubljani, Slovenija.

Primljen je na Akademiju likovnih umjetnosti na odsijeku za slikarstvo u Zagrebu 1961. Diplomirao je 1966. godine. Suradnik Majstoske radionice Krste Hegedušića, gdje je uspješno sudjelovao do 1969. Bio je saradnik na filmu Bitka na Neretvi, scenograf i kostimograf u filmovima 19 djevojaka i mornar i Deveto čudo na istoku. U Sarajevu radi na Likovnoj akademiji kao šef katedre za slikarstvo. Angažiran je u raznim oblicima likovnih djelatnosti: na filmu, teatru, dizajnu, slikarstvu i grafici. Izlaže u zemlji i inostranstvu te je dobitnik mnogih nagrada. Napušta Akademiju likovnih umjetnosti u Sarajevu 1979. i vraća se u status samostalnog umjetnika.

Kulturno i društveno je aktiven u raznim periodima: kao predsjednik Udruženja likovnih umjetnika i Udruženja primijenjenih umjetnika BiH a kao predsjednik ULUBiHa počeo je sa realizacijom projekta Collegium artisticum, deset ateljea za mlade članove društva, Prodajni salon za ULUPUBiH, kao i skupni atelje za Grupo Zvono. Bio je predsjednik Davalaca kulture pri Republičkoj skupštini za kulturu i skupštini za kulturu grada Sarajeva.

Nagrađen je nagradom Grada Sarajeva. Bio je u žirijima svih značajnih izložbi, republičkih nagrada i manifestacija u Sarajevu kao što su Yu izložbe, teatar festival MESS, olimpijski plakati, arhitektura, fotografija itd. Bio je član Nadzornog odbora za prve demokratske izbore u BiH. Osnivač je sa porodicom i prvi donator fonda "Ismet Mujezinović" pri Galeriji portreta Tuzla.

## [uredi] Izložbe

### [uredi] Samostalne izložbe

- Banja Luka, Bjelovar, Insbruck, Klagenfurt, Ljubljana, Mostar, Oslo, Poreč, Rijeka, Rovinj, San Diego, Sarajevo, Split, Stavanger, Tuzla, Zagreb itd.

### [uredi] Kolektivne izložbe

- Beograd, Bjelovar, Celje, Dubrovnik, Ljubljana, Poreč, Portorož, Rijeka, Sarajevo, Slovenj Gradec, Split, Vinkovci, Vukovar, Zadar itd.

### [uredi] Inostranstvo

- Caracas, San Diego, Bologna, Prag, Coventry, Milano, Francavilla Al Mare, Budimpešta, Hoechts, Leverkusen, Kopenhagen, Paris, Atina, Bydgoszcz, Lodz, Byton, Derrara, Lund, Tokio, Aleksandrija, Minhen itd.

## [uredi] Nagrade

- 2. N O B, Beograd
- 1. nagrada Salona mladih, Zagreb.
- 1. nagrada Izložba mladih, Sarajevo.
- 1. nagrada Collegium Artisticum, Sarajevo.
- 1. nagrada Sarajevski salon, Sarajevo.
- 1. nagrada Memorijal Nadežde Petrović, Čačak.
- Godišnja Vjesnikova nagrada - Josip Račić - za najbolju izložbu te godine u Jugoslaviji - Zagreb.
- Nagrada na Premio Michetti, Francavilla al mare.
- Banjalučki salon
- Nagrada za olimpijske plakate u Kranju,
- 1.Nagrada za olimpijske plakate na Beču,
- 1.Nagrada za olimpijske plakate u Oslu
- 1.Nagrada za olimpijske plakate u Bruxellesu.

Preuzeto sa: "http://bs.wikipedia.org../../../i/s/m/Ismar_Mujezinovi%C4%87_979e.html"

Kategorije: Muškarac | 1942 rođenja | Bosanskohercegovački slikari | Sarajlije

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga